Uji kaji pemikiran

**Uji kaji pemikiran** ialah keadaan hipotetikal di mana hipotesis, teori,  atau prinsip dibayangkan untuk mengenalpasti natijah dan akibatnya. Konsep ini, juga dikenali sebagai *Gedankenexperimente* dalam karya Ernst Mach , merangkumi pemikiran berkenaan dengan apa yang mungkin berlaku jika tindakan berbeza diambil berbanding dengan apa yang sebenarnya berlaku.   Uji kaji pemikiran ini penting kerana ia membolehkan kita memahami implikasi terhadap setiap tindakan yang berbeza, serta membayangkan apa yang mungkin berlaku pada masa hadapan.  

## Sejarah
δείκνυμι atau deiknymi (dari bahasa Yunani Purba: 'uji kaji pemikiran') merupakan "corak bukti matematik yang paling purba" dan wujud sebelum matematik Euclid,  di mana penekanan adalah pada konsep, dan bukannya pada bahagian uji kaji di dalam uji kaji pemikiran.

Menurut Johann Witt-Hansen, Hans Christian Ørsted merupakan orang pertama yang menggunakan istilah  (dari bahasa Jerman: 'uji kaji pemikiran') pada sekitar tahun 1812.   Ørsted juga orang pertama yang menggunakan istilah  pada tahun 1820.

Menjelang tahun 1883, Ernst Mach menggunakan istilah  tetapi merujuk kepada perkara yang berbeza, iaitu uji kaji pemikiran yang dijalankan secara khayalan yang kemudiannya akan dijalankan secara fizikal dan sebenar oleh pelajarnya.  Tujuannya agar uji kaji khayalan dan fizikal boleh dibandingkan, dimana Mach akan meminta pelajarnya membentangkan sama ada hasil uji kaji fizikal dan sebenar berbeza daripada uji kaji khayalan mereka sebelum ini.

Istilah bahasa Inggeris *thought experiment* merupakan pinjam terjemah daripada  mengikut definisi Mach, dan ia pertama kali muncul dalam terjemahan bahasa Inggeris pada tahun 1897 untuk salah satu kertas kerja Mach. Sebelum kemunculan istilah ini, aktiviti pengemukaan soalan hipotesis yang menggunakan penaakulan sembawa telah wujud sejak lama lagi dalam kalangan saintis dan ahli falsafah. Modus irrealis digunakan sebagai cara untuk mengkategorikan atau membicarakannya, untuk membantu menghuraikan lagi julat penggunaan istilah "thought experiment" yang sangat luas dan pelbagai setelah ia diperkenalkan dalam bahasa Inggeris.

Demonstrasi Galileo yang menunjukkan objek yang jatuh mesti jatuh pada kadar yang sama tanpa mengira jisimnya merupakan langkah ke depan yang penting dalam sejarah sains moden. Walaupun demonstrasi ini dianggap secara meluas  sebagai demonstrasi fizikal yang jelas dan mudah, yang melibatkan seseorang memanjat Menara Condong Pisa dan menjatuhkan dua beban berat ke bawah, sebenarnya ia merupakan demonstrasi logik yang menggunakan teknik 'uji kaji pemikiran'. 'Uji kaji' ini diterangkan oleh Galileo dalam  (1638) (dari bahasa Itali: 'Wacana dan Demonstrasi Matematik'):

## Penggunaan
Matlamat umum uji kaji pemikiran adalah untuk meneroka natijah terhadap prinsip yang dipersoalkan:

Struktur uji kaji pemikiran itu barangkali tidak membolehkan uji kaji tersebut untuk dijalankan, dan walaupun ia boleh dijalankan, ia tidak semestinya memerlukan tujuan untuk menjalankannya.

Antara contoh uji kaji pemikiran ialah kucing Schrödinger yang menggambarkan ketidakpastian kuantum melalui manipulasi persekitaran tertutup sempurna bersama sedikit bahan radioaktif, dan syaitan Maxwell yang cuba membuktikan keupayaan makhluk terhingga hipotetikal untuk melanggar hukum termodinamik kedua.

Ia merupakan asas kepada pelbagai cerita fiksyen sains.

Uji kaji pemikiran yang mempunyai soalan hipotesis yang berstruktur baik, ditakrifkan dengan baik, dan menggunakan penaakulan sembawa (modus irrealis) – "Apa yang boleh jadi berlaku (atau apa yang boleh jadi telah berlaku) jika . . . " – telah digunakan untuk mengemukakan persoalan dalam falsafah sejak zaman purba Yunani dan sebahagiannya sebelum zaman Socrates.  Dalam fizik dan pelbagai ilmu sains lain, banyak uji kaji pemikiran digunakan sejak abad ke-19 dan terutamanya pada abad ke-20, dan contoh lebih lama boleh didapati seawal zaman Galileo.

Dalam uji kaji pemikiran, seseorang itu memperoleh maklumat baharu dengan menyusun atau mengatur semula data empirik yang telah diketahui dengan cara yang baharu, kemudian sama ada mendapatkan kesimpulan baharu (a priori) daripadanya atau melihat data tersebut daripada perspektif yang berbeza. Contohnya, dalam uji kaji pemikiran Galileo, penyusunan semula pengalaman empirik berasal daripada idea asalnya untuk menggabungkan jisim yang berlainan berat. 

Uji kaji pemikiran telah digunakan dalam pelbagai bidang seperti falsafah (terutamanya etika), fizik, psikologi kognitif, sejarah, sains politik, ekonomi, psikologi sosial, undang-undang, kajian organisasi, pemasaran dan epidemiologi. Dalam undang-undang, "hipotesis" merupakan istilah sinonim yang digunakan untuk merujuk kepada uji kaji pemikiran.

Semua uji kaji pemikiran, tidak kira matlamat akhirnya, memaparkan corak cara pemikiran yang membolehkan kita menerangkan, meramal dan mengawal peristiwa dengan cara yang lebih baik dan lebih produktif.

### Natijah terhadap teori
Dari segi natijah atau kesan terhadap teori, uji kaji pemikiran secara amnya:

* mencabar (malah menyangkal) teori yang lazim, selalunya dengan menggunakan alat yang dikenali sebagai reductio ad absurdum, (seperti dalam hujah asal Galileo iaitu bukti menerusi percanggahan),
* mengesahkan teori lazim,
* mencipta teori baru, atau
* menyangkal teori lazim sambil mencipta teori baru melalui proses saling eksklusif.

### Penerapan dan aplikasi praktikal
Uji kaji pemikiran mampu memberikan sudut pandang penting dan berlainan terhadap teori yang tidak diketahui atau tidak diterima sebelum ini. Ia juga boleh menjadikan teori tersebut tidak relevan, malah boleh mencipta dan memulakan permasalahan baru yang sama sukar atau lebih sukar untuk diselesaikan.

Dari segi aplikasi praktikalnya, uji kaji pemikiran biasanya dijalankan untuk:

* mencabar status quo semasa (seperti membetulkan maklumat salah (atau salah faham), mengenal pasti kelemahan dalam hujah yang dikemukakan, mengekalkan fakta yang telah dibuktikan secara objektif untuk jangka panjang, dan untuk menyangkal dakwaan khusus bahawa beberapa perkara tertentu sama ada dibenarkan, dilarang, diketahui, dipercayai, berkemungkinan, atau diperlukan);
* menentuluar (atau menentudalam) perkara yang melampaui sempadan fakta yang telah ditetapkan;
* meramal dan menelah masa depan yang tidak pasti dan tidak dapat diketahui;
* menerangkan peristiwa masa lalu;
* meramal dan menelah peristiwa masa lalu yang tidak pasti dan tidak dapat diketahui;
* membantu membuat keputusan, pilihan, dan pemilihan strategi;
* menyelesaikan masalah dan menjana idea;
* mengalihkan masalah semasa (yang tidak dapat diselesaikan) ke ruang masalah lain yang lebih membantu dan lebih produktif (cth: penetapan kefungsian);
* menetapkan sebab, kebolehcegahan, kesalahan, dan tanggungjawab untuk hasil tertentu;
* menilai kebersalahan dan ganti rugi pampasan dalam konteks sosial dan undang-undang;
* mengkaji sejauh mana peristiwa masa lalu boleh berlaku secara berbeza; 
* memastikan kejayaan masa lalu berulang; atau
* mengelakkan kegagalan masa lalu berlaku pada masa depan.

## Jenis

Secara umumnya, terdapat tujuh jenis uji kaji pemikiran yang mengemukakan sebab kepada kesan, atau kesan kepada sebab:  

### Prafakta
*Uji kaji pemikiran prafakta (sebelum fakta)* membuat spekulasi tentang kebarangkalian hasil masa depan berdasarkan masa kini, dan bertanya "Apakah kesudahannya jika peristiwa E berlaku?".   Istilah **[[prafakta]]** dicipta oleh Lawrence J. Sanna pada tahun 1998 .

### Kontrafakta

*Uji kaji pemikiran kontrafakta (bertentangan dengan fakta hakikat)* membuat spekulasi tentang kebarangkalian hasil masa lalu yang berbeza;  dan bertanya "Apakah yang mungkin berlaku sekiranya A yang berlaku dan bukannya B?" (cth, "Jika Isaac Newton dan Gottfried Leibniz ***telah*** bekerjasama antara satu sama lain, apakah rupa matematik hari ini?").    Istilah *[[Kontrafaktual|kontrafakta]]* dicipta oleh Nelson Goodman pada tahun 1947  yang memperluas idea Roderick Chisholm (1946) tentang "kenyataan bersyarat yang bertentangan-dengan-fakta" . 

Kajian menspekulasikan kontrafakta telah menarik minat para sarjana dalam pelbagai bidang seperti falsafah,  psikologi,  psikologi kognitif,  sejarah,  sains politik,  ekonomi,  psikologi sosial,  undang-undang,  teori organisasi,  pemasaran,  dan epidemiologi. 

### Separafakta

  

## Bidang

### Falsafah

### Sains

## Sifat

## Contoh

### Kemanusiaan
 

### Fizik
 

### Falsafah

### Matematik

### Biologi

### Sains Komputer

### Ekonomi

## Lihat juga

## Nota

## Rujukan

## Bacaan lanjut

## Bibliografi

## Pautan luar